การเมืองฉุดภาวะหุ้นเดือนเม.ย.ร่วง
&nbsp;ตลาดหลักทรัพย์สรุปภาวะหุ้นเดือนเม.ย.ถูกการเมืองกดฉุดหุ้นร่วง
12 พ.ค. 2553

ตลาดหลักทรัพย์สรุปภาวะหุ้นเดือนเม.ย.ถูกการเมืองกดฉุดหุ้นร่วง
ตลาดหลักทรัพย์สรุปภาวะการซื้อขายประจำเดือนเม.ย. 2553 ดัชนีหุ้นอยู่ที่ระดับ 763.51 จุด ลดลง 3.11% จากเดือนก่อนหน้า เนื่องจากปัญหาความขัดแย้งทางการเมืองที่รุนแรงส่งผลกระทบต่อความเชื่อมั่นของนักลงทุน สวนทางกับดัชนีตลาดหุ้นอื่น ๆ ในภูมิภาคที่ปรับตัวสูงขึ้น 
ผลจากการที่ดัชนีปรับตัวลดลง ส่งผลให่อัตราราคาหุ้นเทียบกับกำไรสุทธิต่อหุ้นคาดการณ์(Forward P/E)ของไทยอยู่ที่ 11.3 เท่า ลดลงจากเดือนก่อนหน้าอยู่ที่ 11.9 เท่า ซึ่งต่ำกว่าประเทศส่วนใหญ่ในภูมิภาคที่มีค่าเฉลี่ยอยู่ในระดับ 13.5-16.8 เท่า 
นอกจากนี้ มูลค่าการซื้อขายของเดือนเม.ย. เฉลี่ยรายวันรวม 24,935 ล้านบาท ลดลง 0.07% จากเดือนมี.ค. และเดือนเม.ย.นี้พบว่านักลงทุนต่างชาติเป็นผู้ขายสุทธิ มูลค่า 4,092 ล้านบาท ซึ่งเป็นการเปลี่ยนสถานะจากซื้อสุทธิต่อเนื่องในช่วงเดือนก.พ.และมี.ค. ที่ผ่านมา แต่หากนับตั้งแต่ต้นปีจนถึงเดือนเม.ย. นักลงทุนต่างชาติมียอดซื้อสุทธิ 3.8 หมื่นล้านบาท